b"\n_START_ARTICLE_\nPeter Charles Doherty\n_START_SECTION_\nBiografia\n_START_PARAGRAPH_\nVa n\xc3\xa9ixer el 15 d'octubre de 1940 a la ciutat de Brisbane, capital de l'estat de Queensland. Va estudiar veterin\xc3\xa0ria a la Universitat de Queensland, on es gradu\xc3\xa0 el 1962, i el 1970 es doctor\xc3\xa0 a la Universitat d'Edimburg a Esc\xc3\xb2cia. Membre de l'equip de recerca de la Universitat Nacional de Canberra ha estat professor de medicina de la Universitat de Tennessee als Estats Units.\n_START_SECTION_\nRecerca cient\xc3\xadfica\n_START_PARAGRAPH_\nInici\xc3\xa0 la seva recerca cient\xc3\xadfica en els mecanismes que regeixen els sistema immunitari. Treballant amb rates infectades del virus de la meningitis, i en col\xc2\xb7laboraci\xc3\xb3 amb Rolf Martin Zinkernagel va aconseguir comprovar com aquests animals desenvolupaven limf\xc3\xb2cits T capa\xc3\xa7os de destruir les c\xc3\xa8l\xc2\xb7lules infectades. Alhora per\xc3\xb2 observaren com aquesta capacitat era innata en els animals que havien desenvolupat aquest limf\xc3\xb2cit per ells mateixos._NEWLINE_L'any 1996 fou guardonat, juntament amb Rolf M. Zinkernag, amb el Premi Nobel de Medicina o Fisiologia per les seves investigacions sobre la resposta immunit\xc3\xa0ria de les c\xc3\xa8l\xc2\xb7lules."